CENTEL ตัวแทนหุ้นท่องเที่ยวที่กำลังบูมแนะนำซื้อเป้าหมาย 46 บ. ชูอัพไซด์ 20%
CENTEL คงคำแนะนำ ซื้อ เพราะ CENTEL เป็นหุ้นที่เป็นไปตามอุตสาหกรรมท่องเที่ยวไทยที่กำลังเติบโตสูงขณะเดียวกันก็ได้แก้ปัญหาธุรกิจอาหารที่กำลังซื้อชะลอลง ด้วยการปิดสาขาที่ไม่กำไรยังผลให้ธุรกิจนี้มีความสามารถการทำกำไรที่ดีขึ้นอย่างเห็นได้ชัด ประเมินราคาพื้นฐานไว้ที่ 46.00 บาท ด้วยวิธี DCF (WACC 10.9%, TG 3%)
10 พ.ย. 2558

บล.ดีบีเอสฯ ระบุในบทวิเคราะห์ (10 พ.ย.) ว่า บริษัท โรงแรมเซ็นทรัลพลาซา จำกัด (มหาชน) หรือ CENTEL คงคำแนะนำ ซื้อ เพราะ CENTEL เป็นหุ้นที่เป็นไปตามอุตสาหกรรมท่องเที่ยวไทยที่กำลังเติบโตสูงขณะเดียวกันก็ได้แก้ปัญหาธุรกิจอาหารที่กำลังซื้อชะลอลง ด้วยการปิดสาขาที่ไม่กำไรยังผลให้ธุรกิจนี้มีความสามารถการทำกำไรที่ดีขึ้นอย่างเห็นได้ชัด ประเมินราคาพื้นฐานไว้ที่ 46.00 บาท ด้วยวิธี DCF (WACC 10.9%, TG 3%)
ได้รับประโยชน์เต็มที่จากอุตสาหกรรมท่องเที่ยวไทยที่สดใส เพราะมีธุรกิจโรงแรมในไทยเป็นสัดส่วนถึง 80% จากรายได้โรงแรมทั้งหมด อีกทั้งบริษัทได้เพิ่มอัตราการเข้าเช่า (OR) และรายได้ต่อห้อง (RevPar) รวมทั้งได้เพิ่มอัตราค่าห้องพักที่เซ็นทารา แกรนด์ ไอร์แลนด์&amp;สปา ที่มัลดีฟส์ ตามที่ได้มีการปรับปรุงตกแต่งห้องพักให้มีการ upgrade ซึ่งคาดว่าจะแล้วเสร็จภายในปีนี้ โดยรวมเราคาดว่าในปี 59 OR จะเพิ่มไปเป็น 82% และ RevPar เพิ่มได้อีก 7% เทียบช่วงเดียวกันของปีก่อน
ปรับปรุงธุรกิจอาหารให้กลับมามีกำไรดี กลยุทธ์ที่สำคัญคือ 1) ปิดสาขาที่ไม่กำไร 2) ปีนี้จะไม่มีการตั้งค่าใช้จ่ายสำรองสาขาที่ปิดตัวลงเพิ่มเติม และ 3) มีต้นทุนที่ต่ำลง จากราคาน้ำมันและราคาเนื้อไก่ที่ลดต่ำลง